Зігмас Зінкявічус

Зі́гмас Зінкя́вічус (, *4 студзеня 1925, , цяпер Укмяргскі раён ) — літоўскі лінгвіст, прафесар Вільнюскага ўніверсітэта, правадзейны член Літоўскай акадэміі навук. Аўтар прац у галіне індаеўрапеістыкі (балтыстыкі), балта-славянскіх моўных стасункаў, праблем літоўска-рускага дзвюхмоўя, анамастыкі. Даследаваў яцвяжскую мову, гісторыю і дыялекты літоўскай мовы, культурную праблематыку Усходняй ЛітвыZigmas Zinkevičius. Rytų Lietuva praeityje ir dabar. Vilnius: Mokslo ir enciklopedijų leidykla, 1993.  Русский перевод: Зинкявичюс З. Восточная Литва в прошлом и настоящем. Вильнюс: Mokslo ir enciklopediju leidykla, 1996..

 Біяграфія 
Скончыўшы ў 1945 годзе гімназію ва Укмярге, паступіў у Вільнюскі ўніверсітэт, дзе вывучаў лінгвістыку. У 1955 абараніў доктарскую дысертацыю па тэме «Гістарычныя рысы залежных займеннікаў у літоўскай мове». У 1956—1962 быў дэканам факультэта гісторыі і філалогіі Вільнюскага ўніверсітэта. За сваю працу «Літоўская дыялекталогія» (1966) Зігмас Зінкявічус атрымаў ступеню габілітаванага доктара, а цераз два гады стаў прафесарам. У 1973 атрымаў пасаду загадчыка кафедры літоўскай мовы Вільнюскага ўніверсітэта. З 1988 — загадчык кафедры балтыйскай філалогіі.

Член Каралеўскай шведскай акадэміі пісьмовасці, гісторыі і старажытнасці (1982), Літоўскай акадэміі навук (1990), Нарвежскай акадэміі навук (1991), Літоўскай каталіцкай акадэміі навук (1991) і Латвійскай акадэміі навук (1995). Валодаў англійскай, беларускай, нямецкай, польскай, рускай, украінскай і французскай мовамі. Зінкявічус лічыцца адным з найбольш цытаваных літоўскіх лінгвістаў.

У 1996—1998 — міністр адукацыі і навукі Літвы. У 1999 абраны старшынёй хрысціянска-дэмакратычнай партыі. У 2000—2004 быў дэпутатам Сейма Літвы.

 Прэміі і ўзнагароды 
 Літоўская дзяржаўная прэмія, 1968
 Прэмія Гердэра, 1994
 Прэмія Казіміра Бугі Літоўскай акадэміі навук, 1995
 Камандорскі крыж Ордэна вялікага літоўскага князя Гедзіміна, 1995
 Прэмія нацыянальнага прагрэсу (), 2007

 Спасылкі 
 Кароткая біяграфія 
 Бібліяграфія Зігмаса Зінкявічуса 

Катэгорыя:Нарадзіліся ва Укмяргскім раёне
Катэгорыя:Літуаністы
Катэгорыя:Балтысты
Катэгорыя:Мовазнаўцы Літвы
Катэгорыя:Мовазнаўцы СССР
Катэгорыя:Міністры адукацыі Літвы
Катэгорыя:Выпускнікі Віленскага ўніверсітэта
Катэгорыя:Выкладчыкі Віленскага ўніверсітэта